На осно­ву члана 119. став 1. тач­ка 1) За­ко­на о осно­ва­ма си­сте­ма обра­зо­ва­ња и васпитања („Слу­жбе­ни гла­сник РС“ број 88/2017, 27/2018 – др. закони, 10/2019, 6/2020, 129/2021 и 92/2023) и члана 44. тачка 1) Статута ОШ "Трајко Стаменковић" Лесковац (број 347/2018, 377/2019, 337/2021, 694/2022, 351/2023, 753/2023 и 489/2024), Школ­ски од­бор ОШ „Трајко Стаменковић“ Лесковац на сед­ни­ци одржаној дана 29.04.2024. го­ди­не, до­носи

**ПРАВИЛНИК О ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА ОШ „ТРАЈКО СТАМЕНКОВИЋ“ У ЛЕСКОВЦУ**

**Члан 1.**

Правилником о васпитно-дисциплинској и материјалној одговорности ученика Основне школе „Трајко Стаменковић“ у Лесковцу (у даљем текст: Правилник) уређују се обавезе и одговорност ученика Основне школе „Трајко Стаменковић“ у Лесковцу (у даљем тексту: Школа), васпитни и васпитно-дисциплински поступак, васпитне и васпитно-дисциплинске мере, надлежност за изрицање мера, правна заштита ученика и материјална одговорност ученика.

**Обавезе ученика**

**Члан 2.**

Ученик има обавезу да:

1) редовно похађа наставу и извршава школске обавезе;

2) поштује правила понашања, одлуке директора и органа школе;

3) ради на усвајању знања, вештина и вредносних ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) стара се о очувању животне средине и понаша у складу са правилима еколошке етике;

7) чува имовину школе и чистоћу и естетски изглед школских просторија.

У остваривању права и обавеза ученик не сме да угрожава друге у остваривању њихових права.

**Васпитни рад са учеником**

**Члан 3.**

Пре­ма уче­ни­ку ко­ји вр­ши по­вре­ду пра­ви­ла по­на­ша­ња у шко­ли или не по­шту­је од­лу­ке ди­рек­то­ра и ор­га­на шко­ле, нео­прав­да­но из­о­ста­не са на­ста­ве пет ча­со­ва, од­но­сно ко­ји сво­јим по­на­ша­њем угро­жа­ва дру­ге у оства­ри­ва­њу њи­хо­вих пра­ва, као и у случају сумње да је починио тежу повреду обавезе ученика и повреду забране из чл. 110-112. Закона о основама система образовања и васпитања, шко­ла ће уз уче­шће ро­ди­те­ља, од­но­сно дру­гог за­кон­ског за­ступ­ни­ка, по­ја­ча­ти вас­пит­ни рад.

Васпитни рад остварује се активностима: у оквиру одељенске заједнице, стручним радом одељенског старешине, педагога, психолога и посебних тимова. Када је неопходно, школа сарађује и са одговарајућим установама социјалне, односно здравствене заштите, ради одређивања и пружања додатне подршке ученику у вези са променом његовог понашања.

Одељенски старешина, заједно са стручним сарадницима, односно тимом за заштиту од дискриминације, насиља, злостављања и занемаривања или тимом за инклузивно образовање, сачињава план појачаног васпитног рада који траје најкраће до окончања васпитно-дисциплинског поступка.

Одељенски старешина води посебну педагошку евиденцију о појачаном васпитном раду у коју се уносе подаци о: догађају, учесницима, временској динамици, предузетим активностима и мерама и оствареним резултатима тог рада.

Резултате појачаног васпитног рада, на основу заједничког извештаја одељенског старешине, стручних сарадникаи тимова, директор, односно наставничко веће узима у обзир приликом изрицања васпитно-дисциплинске мере.

Са учеником који ван простора школе, односно другог простора у коме школа остварује образовно-васпитни рад, учини повреду забране из члана 110-112. Закона о основама система образовања и васпитања, школа у складу са извештајем спољашње мреже заштите појачава васпитни рад, уз предузимање других активности у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминаторног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

**Друштвено-користан рад**

**Члан 4.**

Друштвено-користан рад се планира и реализује у оквиру појачаног васпитног рада ученика за учињену лакшу и тежу повреду обавеза ученика, као и повреда забране уређене законом којим се уређују основе система образовања и васпитања, а водећи рачуна о психофизичкој и здравственој способности, узрасту и достојанству ученика.

У ситуацији повреде забране или теже повреде обавеза ученика, када се израђује план појачаног васпитног рада за ученика, тим за заштиту у сарадњи са родитељима, одређује активности друштвено-корисног рада за ученика.

У ситуацијама лакше повреде обавеза ученика и првог нивоа вршњачког насиља када се планирају активности појачаног васпитног рада за ученика, одељенски старешина у сарадњи са родитељима одређује активности друштвено-корисног рада за ученика.

Родитељ је дужан да активно учествује у остваривању плана појачаног васпитног рада, као и реализацији друштвено-корисног рада.

Родитељ је одговоран ако ученик одбије да учествује у реализацији активности друштвено-корисног рада, у складу са законом.

Друштвено-користан рад остварује се у просторијама школе под надзором наставника, у складу са проценом уз учешће родитеља, директора, односно стручног сарадника или ван просторија школе у сарадњи са надлежним центром за социјални рад и другим релевантним установама.

Активности друштвено-корисног рада се могу организовати и остваривати у групи, одељењу, разреду, оквиру школе, као и у другој установи, самостално или уз подршку вршњака, запослених у установи, директора, родитеља и др.

У оквиру појачаног васпитног рада, приликом планирања активности друштвено-корисног рада потребно је да се узму у обзир особености ученика и врста повреде која је извршена.

Планиране активности не смеју угрожавати достојанство, психички и физички интегритет ученика, безбедност и здравље

За друштвено-користан рад прописује се временски период/динамика, начин остваривања, праћења и извештавања о остваривању и ефектима активности у оквиру плана појачаног васпитног рада.

Трајање активности друштвено-корисног рада је од 30 до 60 минута, а диманика остваривања одређује се у складу са карактеристикама активности и планом појачаног васпитног рада (препоручено је да активности буду организоване до четири пута недељно током четири недеље).

Евидентирање и евалуација ефеката друштвено-корисног рада се врши приликом утврђивања оцена ученика из владања од другог разреда основне школе, у току и на крају полугодишта, као и у оквиру извештаја о појачаном васпитном раду ученика и извештаја о реализацији годишњег плана рада у оквиру плана заштите од насиља.

|  |
| --- |
| **Активности друштвено-корисног рада у оквиру појачаног васпитног рада су:** |
| – Организовање хуманитарних акција за вулнерабилне/осетљиве групе (представа, концерата, манифестација, изложба, прикупљања прилога, играчака и донирање, хуманитарни базари, спортске манифестације и сл.);  – Организивање хуманитарних акција за животиње (акције храњења и удомљавања напуштених животиња, прикупљање прилога, волонтирање у азилу за животиње, организовање манифестација, базара и сл.);  – Посете установама социјалне и здравствене заштите и другим установама које се баве хуманитарним радом (домови за децу без родитељског старања, домови за стара лица, дневни боравци за децу са сметњама у развоју и инвалидитетом и сл.) у циљу реализације хуманитарних акција или друштвених активности;  – Организовање еколошких акција, акција заштите животине средине и животиња, акција рециклаже у установи и у сарадњи са локалном заједницом или релевентим институцијама, организацијама; обуке и предавања на тему екологије, заштите животне средине и примарне рециклаже ради подизања еколошке свести;  – Уређење простора школе или у локалној заједници – паркова, спортских терена, дворишта школе (сађење дрвећа, цвећа, постављање кућица за птице у школском дворишту и градском парку и сл.);  – Организовање тематских трибина, предавања, округлих столова, радионица на различите теме (превенције насиља, ментално здравље младих, здрави стилови живота, полно преносиве болести, психоактивне супстанце, заштита од нежељене трудноће, сексуално васпитање, пандемијске болести и значај хигијене и др.);  – Активно укључивање ученика у ученичке организације и тимове (ученички парламент, вршњачки тим, тим за медијацију и сл.);  – Формирање ученичких клубова који би се бавили волонтерским активностима у оквиру школе (међувршњачком подршком, књижевни клубови и др.);  – Укључивање ученика у различите пројектне/истраживачке активности школе (припрема простора, материјала, промотивног материјала, реализација активности, презентација и сл.);  – Укључивање ученика у организованим активностима школе – вршњачку подршку за учење, у оквиру додатне и допунске наставе, припреме за завршни испит, подршку ученицима у учењу, подршка и продуженом боравку (уколико постоји у школи);  – Укључивање ученика у организацији и реализацији различитих активности школе у циљу превенције насиља и дискриминације (предавања, радионице, Форум театар, Жива библиотека и др.);  – Креирање плана активности поводом обележавања значајних дана/датума током школске године (Међународни дан толеранције, Међународни дан заштите деце од насиља, Светски дан менталног здравља, Дечија недеља, Међународни дан деце, Међународни дан особа са инвалидитетом и сл.);  – Укључивање ученика у рад ученичке задруге, уколико је установа основала исту и  – Друге активности друштвено-корисног рада у смислу овог правилника. |

Наведене активности се могу комбиновати и проширивати планирањем других активности у складу са специфичностима, могућностима, потребама и циљевима школе, као и општим актима школе, а све у циљу креирања прихватајућег и толерантног окружења, развоја емпатије и неговања односа међусобног уважавања, сарадње и ненасилне комуникације.

**Одговорност ученика**

**Члан 5.**

Ученик одговара за:

1. лакше повреду обавезе утврђене чланом 230. Статута;
2. теже повреду обавезе прописане чланом 83. Закона о основама система образовања и васпитања и чланом 231. Статута;
3. повреду забране прописане чланом 110-112. Закона о основама система образовања и васпитања и чланом 5-10. Статута.
4. за материјалну штету коју ученик нанесе Школи, намерно или крајњом непажњом, у складу са Закона о основама система образовања и васпитања.

**Лакше повреде обавеза ученика и васпитне мере**

**Члан 6.**

Ученик одговара за лакше повреде обавеза утврђене Статутом школе.

Лакше повреде обавеза ученика су:

1. непридржавање правила понашања у школи;
2. непоштовање одлука надлежних органа школе;
3. неоправдано изостајање са наставе и других облика образовно-васпитног рада до 15 часова;
4. неоправдано кашњење на наставу и друге облике образовно-васпитног рада;
5. напуштање часа без претходног одобрења наставника;
6. ометање образовно-васпитног рада у одељењу;
7. коришћење разних облика преписивања и других недозвољених облика помоћи у поступку оцењивања
8. употреба мобилног телефона, електронских уређаја и других средстава којима се ремети дисциплина на часу и други облицима образовно-васпитног рада, а која не представља тежу повреду обавезе ученика;
9. употреба мобилног телефона у школи, без одобрења од стране наставника, стручног сарадника, секретара или директора школе;
10. недоношење прибора и опреме за обављање наставе и других облика образовно-васпитног рада;
11. необавештавање родитеља о резултатима учења и владања и непреношење порука одељенског старешине, других наставника и стручних сарадника
12. недолично понашање према другим ученицима, наставницима, стручним сарадницима, другим запосленима и трећим лицима у школи;
13. недисциплиновано понашање током наставе, других облика образовно-васпитног рада, испита, вананставних активности и школских манифестација;
14. изазивање нереда у просторијама школе и школском дворишту;
15. оштећење или уништење личних ствари и прибора других ученика, наставника и других запослених у школи;
16. оштећење или нарушавање естетског изгледа школске зграде, просторија, инвентара, инсталација и школског дворишта;
17. долажење у школу и на друга места на којима се организују школске активности неприкладно одевен;
18. увођење у школу лица које није ученик школе;
19. чињење облика насиља првог нивоа.

Одговорност ученика за лакше повреде обавеза утврђује се у поступку за утврђивање одговорности за лакше повреде обавеза ученика.

Ученик одговара за лакшу повреду обавезе, ако је у време када је учињења била прописана Статутом школе.

**Члан 7.**

За лакшу повреду обавезе ученика могу се изрећи васпитне мере:

*1) опомена,*

*2) укор одељенског старешине,*

*3) укор одељенског већа*, на основу изјашњавања наставника који изводе наставу у одељењу ученика, у складу са општим актом школе.

Васпитна мера изриче се ученику за лакшу повреду обавеза из става 1. овог члана, без вођења васпитно-дисциплинског поступка, али након спроведеног поступка за утврђивање одговрности за лакше повреде обавеза ученика.

Васпитна мера из става 1. овог члана може да се изрекне ученику ако је школа претходно предузела неопходне меру појачаног васпитног рада и друштвено-корисног и хуманитарног рада.

Мера из става 1. тачка 2) и 3) овог члана изриче се ученику након спроведеног васпитног поступка и утврђене одговорности и утиче на оцену из владања у току полугодишта и на закључну оцену из владања.

*Опомена* одељењског старешине изриче се за лакшу повреду обавеза ученика, као и за неоправдано изостајање са наставе до 5 часова.

Опомена се изриче пред одељењском заједницом и евидентира у педагошку документацију одељењског старешине.

*Укор одељењског старешине* изриче се за лакшу повреду; за поновљену лакшу повреду обавеза ученика утврђену овим Правилником, за коју се изриче мера опомене одељенског старешине; као и за неоправдано изостајање са наставе до 8 часова и смањује се оцена из владања на врло добро (4). Укор одељењског старешине се изриче пред одељењском заједницом и евидентира у дневник образовно-васпитног рада и педагошку документацију одељењског старешине.

*Укор одељењског већа* изриче се за лакшу повреду обавеза ученика; за лакшу повреду обавеза ученика у случају кад је већ изречена опомена или укор одељењског старешине, а те мере нису имале васпитног утицаја на поправљање понашања ученика; као и за неоправдано изостајање са наставе до 15 часова и смањује се оцена из владања на добро (3). Укор одељењског већа изриче одељењско веће на предлог одељењског старешине. Изречена мера се евидентира у дневник образовно-васпитног рада и педагошку документацију одељењског старешине.

**Поступак за утврђивање одговорности за лакше повреде обавеза ученика**

**Члан 8.**

Поступак за утврђивање одговорности за лакше повреде обавеза ученика је хитан.

Поступак покреће одељењски старешина најкасније у року од 8 дана од дана сазнања за повреду и учиниоца, као субјективном року и у објективном року од 30 дана од учињене лакше повреде обавезе, а окончава се у року од 30 дана од дана покретања.

Васпитни поступак води одељењски старешина, тако што:

* о повреди обавезе ученика обавештава родитeља, односно другог законског заступника одмах, а најкасније наредног радног дана;
* обавља саветодавни разговор са учеником односно ученицима (учесницима или сведоцима);
* обавља саветодавни разговор са родитељима, односно другим законским заступницима у циљу решавања насталих проблема;
* утврђује релевантне чињенице;
* по потреби укључује предметне наставнике, стручне сараднике и директора школе;
* спроводи појачан васпитни рада са учеником и у сарадњи са родитељима одређује активности друштвено-корисног рада за ученика;
* по потреби изриче опомену, односно укор одељењског старешине или предлаже одељењском већу доношење одлуке о изрицању укора одељењског већа.

Ток васпитног поступка одељењски старешина евидентира у педагошкој документацији.

У оквиру појачаног васпитног рада са учеником се реализује и друштвено-корисни, односно хуманитарни рад.

**Теже повреде обавеза ученика и васпитно-дисциплинске мере**

**Члан 9.**

Те­же по­вре­де оба­ве­за уче­ни­ка утврђују се Законом, а то су:

1) уни­ште­ње, оште­ће­ње, скри­ва­ње, из­но­ше­ње, пре­прав­ка или до­пи­си­ва­ње по­да­та­ка у еви­ден­ци­ји ко­ју во­ди Шко­ла или дру­га ор­га­ни­за­ци­ја, од­но­сно ор­ган;

2) пре­прав­ка или до­пи­си­ва­ње по­да­та­ка у јав­ној ис­пра­ви ко­ју из­да­је Шко­ла или ор­ган, од­но­сно ис­пра­ви ко­ју из­да дру­га ор­га­ни­за­ци­ја;

3) уни­ште­ње или кра­ђа имо­ви­не Шко­ле, уче­ни­ка или за­по­сле­ног;

4) по­се­до­ва­ње, под­стре­ка­ва­ње, по­ма­га­ње, да­ва­ње дру­гом уче­ни­ку и упо­тре­ба психоактивних супстанци, односно ал­ко­хо­ла, дроге и никотинских производа.

5) уно­ше­ње у Шко­лу оруж­ја, пи­ро­тех­нич­ког сред­ства или дру­гог пред­ме­та ко­јим мо­же да угро­зи или по­вре­ди дру­го ли­це;

6) по­на­ша­ње уче­ни­ка ко­јим угро­жа­ва вла­сти­ту без­бед­ност или без­бед­ност дру­гих уче­ни­ка, на­став­ни­ка и за­по­сле­них у Шко­ли, у школ­ским и дру­гим ак­тив­но­сти­ма ко­је се оства­ру­ју ван Шко­ле, а ко­је Шко­ла ор­га­ни­зу­је и ко­је до­во­ди до њи­хо­вог фи­зич­ког и пси­хич­ког по­вре­ђи­ва­ња;

7) упо­тре­ба мо­бил­ног те­ле­фо­на, елек­трон­ског уре­ђа­ја и дру­гог сред­ства у свр­хе ко­ји­ма се угро­жа­ва­ју пра­ва дру­гих или у свр­хе пре­ва­ре у по­ступ­ку оце­њи­ва­ња;

8) нео­прав­да­но из­о­ста­ја­ње са на­ста­ве и дру­гих об­ли­ка обра­зов­но-вас­пит­ног ра­да ви­ше од 25 ча­со­ва у то­ку школ­ске го­ди­не, од че­га ви­ше од 15 ча­со­ва на­кон пи­сме­ног оба­ве­шта­ва­ња ро­ди­те­ља, од­но­сно дру­гог за­кон­ског за­ступ­ни­ка од стра­не Шко­ле;

9) уче­ста­ло чи­ње­ње лак­ших по­вре­да оба­ве­за у то­ку школ­ске го­ди­не, под усло­вом да су пред­у­зе­те нео­п­ход­не ме­ре из чла­на 3. став 1. овог Правилника ра­ди ко­рек­ци­је по­на­ша­ња уче­ни­ка.

Ученик одговара за тежу повреду обавезе, ако је у време када је учињења била прописана Законом.

За по­вре­де из ста­ва 1. тач. 8) и 9) овог чла­на оба­ве­зна је по­ступ­ност у из­ри­ца­њу ме­ра.

Школа је дужна да општим актом прописе употребу мобилног телефона, електронског уређаја и другог средства из става 1 тачка 7) овог члана.

Смернице за употребу мобилног телефона, електронског уређаја и другог средства из става 1. тачка 7) овог члана доноси Завод за вредновање квалитета образовања и васпитања**.**

Уче­ник, ро­ди­тељ, од­но­сно дру­ги за­кон­ски за­ступ­ник од­го­ва­ра за ма­те­ри­јал­ну ште­ту ко­ју уче­ник на­не­се Шко­ли, на­мер­но или из крај­ње не­па­жње, у скла­ду са за­ко­ном.

**Члан 10.**

За тежу повреду обавезе ученику се изриче васпитно-дисциплинска мера:

*1) укор директора;*

*2) укор наставничког већа.*

Васпитно-дисциплинска мера изриче се ученику по спроведеном васпитно-дисциплинском поступку у коме је утврђена одговорност ученика и утиче на оцену из владања у току полугодишта и на закључну оцену из владања.

Изузетно, за теже повреде обавеза ученика из члана 9. тачке 4) и 5) овог правилника , ученику се може изрећи васпитно-дисциплинска мера *- премештај у другу основну школу*

Васпитна и васпитно-дисциплинска мера изричу се ученику у школској години у којој је учињена повреда обавезе ученика.

**Повреде забране ученика и васпитно-дисциплинске мере**

**Члан 11.**

**Ученик одговара за повреду следећих забрана:**

1. забране дискриминације из члана 110. Закона о основама система обраовања и васпитања;
2. забране насиља злостављања и занемаривања из члана 111. Закона;
3. забране понашања које вређа углед и част или достојанство из члана 112. Закона.

**Члан 12.**

**Забрана дискриминације.** У Шко­ли су за­бра­ње­не дис­кри­ми­на­ци­ја и дис­кри­ми­на­тор­ско по­сту­па­ње, ко­јим се на непосре­дан или по­сре­дан, отво­рен или при­кри­вен на­чин, нео­прав­да­но пра­ви раз­ли­ка или неједна­ко по­сту­па, од­но­сно вр­ши про­пу­шта­ње (ис­кљу­чи­ва­ње, огра­ни­ча­ва­ње или да­ва­ње пр­вен­ства), у од­но­су на ли­це или гру­пе ли­ца, као и на чла­но­ве њи­хо­вих по­ро­ди­ца или њи­ма бли­ска ли­ца на отво­рен или при­кри­вен на­чин, а ко­ји се за­сни­ва на ра­си, бо­ји ко­же, пре­ци­ма, др­жа­вљан­ству, ста­ту­су ми­гран­та од­но­сно ра­се­ље­ног ли­ца, на­ци­о­нал­ној при­пад­но­сти или ет­нич­ком по­ре­клу, је­зи­ку, вер­ским или по­ли­тич­ким убе­ђе­њи­ма, по­лу, род­ном иден­ти­те­ту, сек­су­ал­ној ори­јен­та­ци­ји, имов­ном ста­њу, со­ци­јал­ном и кул­тур­ном по­ре­клу, ро­ђе­њу, ге­нет­ским осо­бе­но­сти­ма, здрав­стве­ном ста­њу, смет­њи у раз­во­ју и ин­ва­ли­ди­те­ту, брач­ном и по­ро­дич­ном ста­ту­су, осу­ђи­ва­но­сти, ста­ро­сном до­бу, из­гле­ду, члан­ству у по­ли­тич­ким, син­ди­кал­ним и дру­гим ор­га­ни­за­ци­ја­ма и дру­гим ствар­ним, од­но­сно прет­по­ста­вље­ним лич­ним свој­стви­ма, као и по дру­гим осно­ви­ма утвр­ђе­ним за­ко­ном ко­јим се про­пи­су­је за­бра­на дис­кри­ми­на­ци­је.

Не сма­тра­ју се дис­кри­ми­на­ци­јом по­себ­не ме­ре уве­де­не ра­ди по­сти­за­ња пу­не равноправности, за­шти­те и на­прет­ка ли­ца, од­но­сно гру­пе ли­ца ко­ја се на­ла­зе у не­јед­на­ком поло­жа­ју.

Школа је у обавези да поступа у складу са актом којим се утврђују ближи критеријуми за препознавање облика дискриминације од стране запосленог, ученика или трећег лица у установи, а који заједнички прописују министар просвете и министар надлежан за послове људских права.

**Члан 13.**

**Забрана насиља, злостављања и занемаривања**. У Школи је забрањено: физичко, психичко, социјално, сексуално, дигитално и свако друго насиље, злостављање и занемаривање ученика.

Под насиљем и злостављањем подразумева се сваки облик једанпут учињеног , односно поновњеног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика.

Насиље и злостављање сматра се насиље запосленог према детету, ученику, другом запосленом, родитељу, односно другом законском заступнику (у даљем тексту: родитељ); ученика према другом детету, ученику или запосленом; родитеља према свом детету, другом детету и ученику, запосленом као и према трећем лицу.

Занемаривање и немарно поступање представља пропуштање установе или запосленог да обезбеди услове за правилан развој ученика.

Школа је дужна да одмах поднесе пријаву надлежном органу ако се код ученика примете знаци насиља, злостављања и занемаривања.

**Облици насиља и злостављања су:**

**Физичко насиље и злостављање** је понашање које може да доведе до стварног или потенцијалнног телесног повређивања детета, ученика или запосленог; физичко кажњавање деце и ученика о стране запослених и других одраслих особа.

**Под психичким насиљем** сматра се понашање које доводи до тренутног или трајног угрожавања психичког и емоционалног здравља и достојанства детета и ученика или запосленог.

**Социјално насиље и злостављање** је понашање којим се искључује дете и ученик из групе вршњака и различитих облика активности установе, одвајањем од других, неприхватањем по основу различитости, ускраћивањем информација, изоловањем од заједнице, ускраћивањем задовољавања социјалних потреба.

**Под сексуалним насиљем и злостављањем,** сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

**Под електронским насиљем и злостављањем**, сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, СМС-ом, ММС-ом, путем веб- сајта, четовањем, укључивањем у форуме, социјалне мреже и другим облицима електронске комуникације.

Осим наведених облика, насиље и злостављање препознаје се и кроз: злоупотребу, сексуално насиље, насилни екстремизам, трговину људима, експлоатацију детета и ученика, породично насиље и др.

**Злоупотреба детета и ученика** је све оно што појединац, односно установа чини или не чини, што негативно утиче, наноси штету, ускраћује или смањује могућност за безбедан и здрав развој и доводи га у немоћан положај према појединцу или установи (злоупотреба у спорту, у политичке, верске, комерцијалне и друге сврхе). Злоупотреба подразумева и прекомерно подстицање, односно психолошки притисак на дете и ученика од стране родитеља ради постигнућа која могу да имају за последицу угрожавање нормалног психофизичког и социјалног развоја и најбољег интереса детета.

**Сексуално насиље** је понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

**Насилни екстремизам** је промовисање, заговарање, подржавање, припремање и учествовање у идеолошки мотивисаном насиљу за остваривање друштвених, економских, верских, политичких и других циљева.

**Трговина људима** је врбовање, превожење, пребацивање, скривање или примање лица, путем претње силом или употребом силе или других облика присиле, отмице, преваре, обмане, злоупотребе овлашћења или тешког положаја или давања или примања новца или користи да би се добио пристанак лица које има контролу над другим лицем у циљу експлоатације.

**Експлоатација** је рад који није у најбољем интересу детета и ученика, а у корист је другог лица, установе или организације. Ове активности могу да имају за последицу угрожавање физичког или менталног здравља, моралног, социјалног и емоционалног развоја детета и ученика, његову економску зависност, ускраћивање права на образовање и слободу избора.

**Занемаривање и немарно поступање** је пропуштање родитеља, друге особе која је преузела бригу о детету и ученику, установе или запосленог да у оквиру расположивих средстава обезбеди услове за правилан развој детета и ученика у свим областима, а што може да наруши његово здравље и развој.

Занемаривање у установи обухвата: ускраћивање појединих облика образовно-васпитног рада неопходних детету и ученику; нереаговање на сумњу о занемаривању или на занемаривање од стране родитеља; пропусте у обављању надзора и заштите детета и ученика од повређивања, самоповређивања, употребе алкохола, дувана, наркотичког средства или психоактивне супстанце, укључивања у деструктивне групе и организације и др.

**Кризни догађај** је у већини случајева непредвидив догађај са потенцијално негативним последицама. Тај догађај и његове последице могу проузроковати значајну штету особама које су непосредно или посредно изложене кризном догађају.

Кризни догађај карактерише број жртава (повређених или настрадалих), материјална штета, психолошке реакције појединца и/или заједнице у целини, као и солидарност у сврху отклањања последица.

Кризни догађаји су:

- Природна смрт детета/ученика;

- Покушај убиства и убиство детета/ученика (у установи или ван ње);

- Покушај самоубиства ученика и самоубиство (у установи или ван ње);

- Природна смрт, самоубиство или убиство запосленог у установи;

- Саобраћајна незгода у којој је повређено или настрадало дете, односно ученик и/или запослени у установи;

- Нестанак детета/ученика;

- Масовно тровање у простору установе;

- Дојава о подметнутој експлозивној направи у установи или терористичком нападу и слично;

- Талачка криза;

- Насиље већих размера (масовне туче, вишеструка убиства, терористички напади);

- Техничко-технолошке опасности (експлозија, изливање, испаравање отровних материја и пожар);

- Природне катастрофе (поплаве, земљотреси, пожари...);

- Епидемија која је обухватила територију/општину на којој се налази установа;

- Други кризни догађаји у смислу Правилника о протоколу поступања у случајевима насиља, злостављања и занемаривања.

У случају проглашења ванредне ситуације, односно ванредог стања, школа поступа у складу са прописима који то уређују.

Школа је дужна да надлежном органу пријави сваки облик насиља, злостављања и занемаривања у школи, почињен од стране родитеља, односно другог законског заступника или трећег лица у школи.

Министарство врши пријем пријава у вези са насиљем, злостављањем и занемаривањем ученика путем софтверског решења – Националне платформе за превенцију насиља које укључује децу – **Чувам те**.

Протокол поступања у установи у односу на насиље, злостављање и занемаривање, садржај и начин спровођења превентивних и интервентних активности, услове и начину за процену ризика, начине заштите од насиља, злостављања и занемаривања, као и могућност коришћења софтверског решења – Националне платформе за превенцију насиља које укључује децу – Чувам те, прописује министар.

У Школи је забрањен сваки облик насиља и злостављања од стране ученика, његовог родитеља и одраслог над наставником, стручним сарадником или другим запосленим. Због повреде ове забране, против родитеља се покреће прекршајни, односно кривични поступак.

**Члан 14.**

**Забрана понашања које вређа углед, част или достојанство**. Забрањено је свако понашање запосленог према детету, ученику и одраслом; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом, којим се вређа углед, част или достојанство.

Директор установе дужан је да у року од три дана од дана сазнања за повреду забране из става 1. овог члана предузме одговарајуће активности и мере у оквиру надлежности установе.

Ближе услове о начинима препознавања понашања којима се вређа углед, част или достојанство у установи, заједнички прописују министар и министар надлежан за људска и мањинска права.

Поступање установе када се посумња или утврди вређање угледа, части или достојанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту, прописује министар.

**Члан 15.**

За учињену повреду забране из чл. 110-112. Закона ученику се изриче васпитно-дисциплинска мера:

*1. укор директора или укор наставничког већа*

*2. премештај ученика од петог до осмог разреда у другу основну школу на основу одлуке наставничког већа, уз сагласност школе у коју прелази, а уз обавештавање родитеља односно другог законског заступника.*

Васпитно-дисциплинска мера изриче се ученику по спроведеном васпитно-дисциплинском поступку у коме је утврђена одговорност ученика и утиче на оцену из владања у току полугодишта и на закључну оцену из владања.

Изузетно, одељењски старешина по прибављеној процени тима за заштиту ученика предлаже одељењском већу смањење закључне оцене из владања на крају другог полугодишта ученику који учини тежу повреду обавезе ученика или повреду забране из чл. 110–112. закона на крају другог полугодишта, када није могуће водити васпитно-дисциплински поступак.

**Васпитно-дисциплински поступак**

**Члан 16.**

За теже повреде обавезе ученика и за повреде забране из члана 110-112 Закона и члана 5-9. Статута Школа води васпитно-дисциплински поступак о којем обавештава родитеља, односпо друтог законског заступника ученика.

Школа обавештава Министарство о повреди забране из члана 110-112 Закона и члана 5-9. Статута, у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминаторног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

**Члан 17.**

Васпитно-дисциплински поступак је хитан.

Васпитно- дисциплински поступак за учињену повреду забране дискриминације, забране насиља, злостављања и занемаривања и забране понашања које вређа углед, част или достојанство покреће се одмах, а најкасније у року од два радна дана од дана сазнања.

Васпитно-дисциплински поступак за теже повреде обавезе ученика покреће се најкасније у року од пет радних дана од дана сазнања.

Изузетно од става 5. овог члана, за учињене теже повреде обавеза ученика из члана 83. став 8. тачка 4) и 5) Закона и члана 231. став 1. тачка 4) и 5) Статута, директор закључком покреће васпитно-дисциплински поступак одмах, а најкасније у року од два радна дана од дана сазнања, о чему одмах обавештава родитеља, односно другог законског заступника.

Директор покреће, води поступак и окончава га решењем.

Васпитно-дисциплински поступак се води по правилима општег управног поступка.

**Члан 18.**

Васпитно-дисциплински поступак покреће директор школе закључком који садржи:

* податке о ученику,
* опис теже повреде обавезе ученика, односно забране,
* време, место и начин извршења повреде;
* одговарајуће доказе и
* време и место одржавања расправе и саслушања ученика и осталих учесника и сведока у поступку.

Закључак се доставља родитељу, односно другом законском заступнику ученика одмах, а најкасније наредног радног дана.

**Члан 19.**

Расправу у васпитно-дисциплинском поступаку води директор.

У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву.

Уколико се родитељ. односно други законски заступник који је уредно обавештен, не одазове да присуствује васпитно-дисциплинском поступку, директор школе поставља одмах, а најкаснијс наредног радног дана психолога, односно псдагога школе да у овом поступку заступа интересе ученика, о чему одмах обавештава центар за социјални рад.На расправи у васпитно-дисциплинском поступку саслушава се ученик, уз присуство родитеља, односно другог законског заступника, као и остали учесници и сведоци, морају бити салушани и дати писану изјаву.

У току поступка морају се утврдити све чињенице и околности, које су од значаја за одлучивање, а нарочито:

* тежину учињене повреде;
* степен кривице ученика,
* узраст и психофизичко стање ученика
* кајање због учињене повреде и понашање после учињене повреде
* тежину последице која је наступила повредом
* раније чињење повреда обавеза ученика
* да ли постоје разлози за искључење постојања повреде обавезе (нужна одбрана или крајња нужда)
* да ли постоје разлози за искључење кривице ученика (неурачунљивост, принуда, заблуда) и
* друге олакшавајуће и отежавајуће околности.

О току расправе у васпитно-дисциплинском поступку води се записник, уз који се прилажу сви докази изведени у току поступка.

Записник треба да садржи: датум, време и место сачињавања записника, име и презиме ученика, одељење и разред, име и презиме родитеља и других присутних, кратак опис повреде обавезе ученика, кратко формулисана питања и сажете одговоре на њих.

Записник потписује ученик, његов родитељ, директор као и записничар.

**Члан 20.**

Васпитно-дисциплински поступак окончава се доношењем решења у року од 30 дана од дана покретања, осим у случају повреде забране и теже повреде обавезе ученика из члана 83. став 8. тачка 4) и 5) Закона, када се васпитно-дисциплински поступак окончава у року од 20 дана од дана покретања.

Директор утврђује одговорност ученика и изриче васпитно-дисциплинску меру, уколико је у васпитно дисциплинском поступку утврђено да је ученик одговоран за повреду за коју је поступак покренут, а спроведене мере појачаног васпитног рада и друштвено-корисног и хуманитарног рада нису довеле побољшања у понашању ученика или је учињеном повредом забране из члана 110-112. Закона озбиљно угрожен интегритет другог лица.

Директор утврђује одговорност ученика и обуставља васпитно-дисциплински поступак против ученика за чињење теже повреде обавезе, уколико су спроведене мере појачаног васпитног рада и друштвено-корисног и хуманитарног рада довеле до побољшања у понашању ученика,

Директор утврђује одговорност ученика и обуставља васпитно-дисциплински поступак против ученика за чињење повреде забране из члана 110-112. Закона, уколико учињеном повредом није озбиљно угрожен интегритет другог лица, а спроведене мере појачаног васпитног рада и друштвено-корисног и хуманитарног рада су довеле до побољшања у понашању ученика;

Директор ослобађа ученика од одговорности, уколико је утврђено да ученик није одговоран за повреду за коју је покренут поступак.

**Члан 21.**

На решење о изреченој васпитно-дисциплинској мери родитељ, односно други законски заступник има право жалбе Школском одбору у року од осам дана од дана достављања решења.

Жалба одлаже извршење решења.

Школски одбор одлучује о жалби у року од 15 дана од дана достављања жалбе од стране родитеља, односно другог законског заступника, тако што:

- одбацује жалбу као неблаговремену или изјављену од неовлашћеног лица;

- одбија жалбу као неосновану;

- усваја жалбу као основану и враћа предмет директору на поновно одлучивање.

**Члан 22.**

Изречена васпитно-дисциплинска мера евидентира се у дневнику васпитно-образовног рада и ђачкој књижици, након коначности решења о њеном изрицању и уноси се у одговарајући део преводнице, приликом превођења у другу основну школу у току школске године.

Школа у којој ученик наставља школовање у обавези је да прати понашање ученика и спроводи појачан васпитни рад у сарадњи са надлежним центром за социјални рад и другим установама спољашње заштитне мреже.

**Удаљење ученика са наставе**

**Члан 23.**

У васпитно дисциплинском поступку који је покренут за тежу повреду обавезе ученика из члана 83. став 8. тач. 4) и 5) Закона и повреду забране, **ученик може бити удаљен** из непосредног образовно-васпитног рада који обухвата обавезну наставу и остале облике образовно-васпитног рада.

Ученик може бити удаљен из непосредног образовно-васпитног рада и осталих облика образовно-васпитног рада најкраће пет радних дана, а најдуже до окончања васпитно-дисциплинског поступка.

Тим за заштиту процењује да ли је неопходно да се током трајања васпитно-дисциплинског поступка ученик удаљи из процеса непосредног образовно-васпитног рада и осталих облика образовно-васпитног рада. Улога Тима за заштиту је да прикупи чињенице од значаја за поступање и квалификовање теже повреде обавеза ученика. Процена Тима за заштиту чини саставни део решења којим се ученик удаљује из процеса непосредног образовно-васпитног рада.

Директор школе, након процене Тима за заштиту од дискриминације, насиља, злостављања и занемаривања, доноси решење о удаљењу ученика из непосредног образовно-васпитног рада и осталих облика образовно-васпитног рада.

Пре доношења решења о удаљењу морају се утврдити све чињенице које су од значаја за одлучивање.

Током удаљења ученика из непосредног образовно-васпитног рада и осталих облика образовно-васпитног ученик, родитељ, односно други законски заступник је дужан да се информише о току наставног процеса и да садржаје програма наставе и учења прати уз употребу наставног материјала који је школа у обавези да достави ученику ради обезбеђивања континуитета у образовању.

Школа је дужна да о удаљењу ученика из непосредног образовно-васпитног рада и осталих облика образовно-васпитног обавести родитеља и надлежни центар за социјални рад ради заједничког деловања у реализацији појачаног васпитног рада и израде Плана појачаног васпитног рада за ученика, током трајања васпитно-дисциплинског поступка, односно мере непосредног удаљавања.

У случају удаљавања из процеса непосредног образовно-васпитног рада и осталих облика образовно-васпитног рада школа, заједно са родитељима и Центром за социјални рад, реализује појачан васпитни рад. Током удаљења ученика, школа је у обавези да на иницијативу ученика, родитеља, достави потребне наставне материјале како би се обезбедио континуитет у праћењу наставног процеса ученика.

У случају неукључивања, односно непоступања по поновном обраћању надлежном Центру за социјални рад, школа обавештава министарство надлежно за надзор над радом центара.

Приликом реализације активности, у оквиру Плана појачаног васпитног рада, родитељ је одговоран за редовно учешће ученика у планираним активностима Плана појачаног васпитног рада.

Након повратка у школу, са учеником се наставља појачан васпитни рад и праћење, у складу са Планом.

**Поступање школе у случајевима сумње или утврђеног вређања угледа, части или достојанства личности и дискриминаторног понашања од стране ученика**

**Члан 24.**

Дискриминаторно понашање ученика се, према критеријумима и матрици за процену нивоа дискриминације прописаним Правилником о поступању установе у случају сумње или утврђеног дискриминаторног понашања и вређања угледа, части или достојанства личности, сврстава у један од три нивоа дискриминаторног понашања, у зависности од:

1) узраста ученика;

2) интензитета, трајања и учесталости дискриминаторног понашања;

3) облика и начина дискриминаторног понашања - узнемиравање и понижавајуће поступање;

4) последица дискриминаторног понашања.

Мере и активности које се предузимају у интервенцији зависе од нивоа дискриминаторног понашања ученика.

Када се дискриминаторно понашање догоди ван простора школе, у било које време, а од стране ученика, школа предузима мере појачаног васпитног рада, без вођења васпитно-дисциплинског поступка.

Уколико се дискриминаторно понашање догоди у простору школе у време образовно-васпитног рада и других активности, предузимају се мере појачаног васпитног рада, покреће, води и окончава васпитно-дисциплински поступак, у роковима и на начин утврђен Законом.

У случају повреде части, угледа и достојанства запосленог од стране ученика примењују се мере и активности прописане за трећи ниво вршњачког насиља.

**Члан 25.**

Редослед поступања у интервенцији зависи од тога да ли се дискриминаторно понашање припрема, догађа или се догодило.

Редослед поступања у интервенцији је следећи:

1) Проверавање добијене информације да се дискриминаторно понашање припрема или се догодило. У случају непотврђене сумње дискриминаторног понашања, појачава се васпитни рад и прати понашање ученика. Када се потврди сумња, директор и тим за заштиту предузимају мере и активности за повреду законске забране дискриминације.

2) Заустављање дискриминаторног понашања и смиривање учесника. Након заустављања сукоба, ако се посумња у повређивање дискриминисаног лица, затражиће се пружање прве помоћи, обезбеђивање лекарске помоћи, обавештавање полиције и центра за социјални рад.

3) Обавештавање и позивање родитеља  позивањем на пријављени број контакт телефона. Уколико родитељ није доступан, установа одмах обавештава центар за социјални рад.

4) Прикупљање релевантних информација и консултације врше се у школи ради: разјашњавања околности, анализирања чињеница на што објективнији начин, процене нивоа дискриминације, ризика и предузимања одговарајућих мера и активности.

Нивои дискриминације за ученика су: први, други и најтежи - трећи ниво. Процену нивоа увек врши тим за заштиту.

Тим за заштиту информише родитеље и укључује их у појачан васпитни рад и план заштите од дискриминације.

Уколико у току консултација у школи директор и тим за заштиту, услед сложених околности не могу са сигурношћу да процене ниво дискриминације, као и да одреде одговарајуће мере и активности, у консултације укључују надлежне органе и друге организације и службе: Министарство - школску управу, центар за социјални рад, полицију, здравствену службу, Повереника и др.

5) Предузимање мера и активности према ученику и то за све нивое дискриминације.

План заштите од дискриминације сачињава се за конкретну ситуацију сваког од нивоа и за све учеснике - дискриминисано лице, извршиоца дискриминације и сведоке. План заштите од дискриминације зависи од: узраста и броја учесника, облика и нивоа дискриминације, последица по лице и колектив и сл.

Када тим за заштиту процени да постоји потреба да се, осим појачаног васпитног рада или васпитног рада који у интензитету одговара потребама ученика, прилагоди и образовно-васпитни рад, предложиће тиму за пружање додатне образовне подршке припрему индивидуалног образовног плана.

План заштите од дискриминације сачињава тим за заштиту заједно са одељењским старешином, односно психологом, педагогом (уколико нису чланови тима за заштиту), директором и родитељем, а по потреби и са другим надлежним организацијама и службама. У припрему плана заштите, када год је могуће, школа ће укључити представнике одељењске заједнице, односно групе, ученичког парламента, као и учеснике у дискриминацији. План заштите укључује и информације о мерама и активностима које школа предузима самостално, у сарадњи са другим надлежним организацијама и службама и када друге надлежне организације и службе спроводе активности самостално.

За сваки процењени ниво дискриминације директор школе подноси пријаву надлежним органима, организацијама и службама и обавештава Министарство - надлежну школску управу, у року од 24 сата од догађаја. Пре пријаве обавља се разговор са родитељима, осим ако тим за заштиту, полиција или центар за социјални рад процене да тиме може да буде угрожен најбољи интерес детета и ученика.

Уколико је комуникација са медијима неопходна, одговоран је директор, осим ако постоји сумња или је утврђено да је директор извршилац дискриминације. У том случају комуникацију са медијима остварује председник школског одбора.

6) Праћење ефеката предузетих мера и активности. Школа прати понашање ученика које је дискриминисано лице и које је извршилац дискриминације, али и оних који су индиректно били укључени (сведоци). Прати се и укљученост родитеља и других надлежних органа, организација и служби. Ефекте предузетих мера прате и надлежне службе Министарства.

**Поступање школе у одговору на вршњачко насиље**

**Члан 26.**

Уколико се насиље између ученика догоди у простору школе и/или у време образовно-васпитног рада и других активности школе, предузимају се мере појачаног васпитног рада, а у складу са проценом нивоа, води и окончава васпитно-дисциплински поступак у роковима и на начин утврђен законом. Школа обавештава друге институције у зависности од процењеног нивоа насиља.

Када се насиље између ученика догоди ван простора школе, односно другог простора у коме школа остварује образовно-васпитни рад, по добијању сазнања од представника спољашње мреже заштите, Тим за заштиту процењује ниво насиља и предлаже одељењском старешини, израду Плана појачаног васпитног рада за ученика узимајући у обзир следеће: последице догађаја по учеснике, претходно понашање ученика у школи и континуитет ризичног понашања ученика.

За ученика који је претрпео насиље ван просторија школе, односно другог простора у коме школа остварује образовно-васпитно рад, Тим за заштиту предлаже одељењском старешини израду Плана заштите од насиља, а према процени и укључивање представника спољашње мреже заштите.

**Члан 27.**

Процењивање нивоа одређеног облика насиља, злостављања и занемаривања односи се само на вршњачко насиље.

Критеријуми за процену нивоа насиља су интензитет, степен ризика, трајање и учесталост насилног понашања, последице, број учесника, узраст и карактеристика развојног периода детета, односно ученика.

Процену нивоа насиља врши се на основу прикупљених информација и чињеница, а у складу са Правилником о протоколу поступања у установи у одговору на насиље, злостављање и занемаривање.

Процену првог нивоа насиља врши, по правилу, одељењски старешшина, а другог и трећег нивоа Тим за заштиту. Тим за заштиту може да редефинише процењени ниво уколико дође до нових сазнања и информација.

Када се насиље између ученика догоди ван простора школе, односно другог простора у коме школа остварује образовно-васпитни рад Тим за заштиту процењује ниво насиља.

**Члан 28.**

Уколико се вршњачко насиље догодило у школи или током активности које организује школа, у зависности од нивоа вршњачког насиља и злостављања предеузимају се следеће интервентне мере и активности:

**На првом нивоу**, који процењује одељењски старешина, активности предузима самостално одељењски старешина, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. Одељењски старешина може консултовати и психолога/педагога школе за подршку по потреби.

Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује Тим за заштиту. Тим за заштиту у складу са информацијама процењује ниво и предузима даље активности.

**На другом нивоу**, активности предузима одељењски старешина у сарадњи са Тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка.

**На трећем нивоу,** активности предузима директор са Тимом за заштиту, уз обавезно укључивање родитеља и надлежних органа и организација (центар за социјални рад, здравствена служба, полиција, јавно тужилаштво и друге надлежне организације).

На трећем нивоу обавезно се покреће васпитно-дисциплински поступак.

**Члан 29.**

У План појачаног васпитног рада школа обавезно укључује родитеље ученика и представнике спољашње мреже заштите ради пружања подршке ученику и породици.

У ситуацији када родитељ не сарађује са школом, а долази до поновљеног насиља ученика школа обавештава надлежни Центар за социјални рад, документује недостатак сарадње са родитељима и примењује мере у складу са законом у односу на одговорност родитеља.

Уколико присуство родитеља у току вођења васпитно-дисциплинског поступка и реализације појачаног васпитног рада није у најбољем интересу ученика, тј. може да му штети, угрози његову безбедност или омета поступак у школи, директор обавештава Центар за социјални рад, односно Полицију или Јавног тужиоца.

**Члан 30.**

Када је ученик са сметњама у развоју и инвалидитетом учесник ситуације насиља неопходна је сарадња Тима за заштиту и Тима за инклузивно образовање у циљу израде Плана појачаног васпитног рада. Имајући у виду здравствено стање ученика, односно развојну сметњу, предузимају се даље мере и активности у сарадњи са родитељима и представницима из здравствене и социјалне заштите, у складу са проценом потреба за подршком.

**Члан 31.**

Ученици старости до 14 година нису кривично и прекршајно одговорни, те се према њима не може покренути кривични, нити прекршајни поступак за извршено насиље, већ се према њима искључиво примењују активности из надлежности образовно-васпитног система, здравственог и система социјалне заштите.

У ситуацијама када је реч о ученицима изнад 14 година обавештава се јавни тужилац за малолетнике и полиција, а предузимају се и активности из надлежности образовно-васпитног система, здравственог и система социјалне заштите.

**Поступање школе у односу на настилно понашање ученика према запосленом**

**Члан 32.**

Школа је дужна да поступа увек када постоји сумња или сазнање да запослени трпи насиље од стране ученика, у школи или за време организовања активности школе.

Када је ученик починилац насиља према запосленом, директор је дужан да одмах обавести родитеља и центар за социјални рад; да покрене васпитно-дисциплински поступак и да изрекне васпитно-дисциплинску меру, у складу са законом за ученике старости до 14 година, а за ученике изнад 14 година, осим наведених активности и да обавести надлежно Јавно тужилаштво и Полицију.

Када је ученик са сметњама у развоју и инвалидитетом починилац насиља према запосленом, неопходно је да директор у сарадњи са тимом за заштиту и тимом за инклузивно образовање утврди да ли је испољено (агресивно) понашање ученика последица здравственог стања, односно развојне сметње и у складу са тим се предузимају даље мере и активности, односно процењују кога је потребно укључити од спољашње мреже заштите (стручњаци из здравственог система, социјалне заштите и др.).

Када су ученици сведоци насиља ученика према запосленом, тим за заштиту израђује план заштите за ученике.

Утицај неоправданог изостајања и изречених васпитних и

васпитно-дисциплинских мера на оцену из владања

Члан 33.

Ученик првог разреда се оцењује најмање два пута у полугодишту из владања, појединачним описним оценама, на основу којих се на крају првог и другог полугодишта утврђује закључна оцена из владања ученика: примерно, врло добро, добро, задовољавајуће и незадовољавајуће, која не утиче на општи успех ученика.

Појединачна описна оцена из владања ученика првог разреда садржи и васпитну препоруку.

Опис односа према школским обавезама и сопственим правима и обавезама јесте:

1) у потпуности извршава обавезе у школи;

2) углавном извршава обавезе у школи;

3) делимично извршава обавезе у школи;

4) углавном не извршава обавезе;

5) не извршава обавезе у школи.

Опис понашања према другим ученицима, запосленима у школи и другим организацијама у којима се остварује образовно-васпитни рад, школској имовини и имовини других лица, изреченој васпитној или васпитно-дисциплинској мери, заштити и очувању животне средине јесте:

1) представља позитиван пример другима својим односом;

2) има најчешће коректан однос;

3) понекад се непримерено односи;

4) често има непримерен однос;

5) најчешће има непримерен однос.

**Члан 34.**

Ученик другог до осмог разреда се оцењује најмање два пута у полугодишту из владања, појединачним бројчаним оценама, на основу којих се на крају првог и другог полугодишта утврђује закључна оцена из владања ученика: примерно (5), врло добро (4), добро (3), задовољавајуће (2) и незадовољавајуће (1) и утиче на општи успех ученика.

**Члан 35.**

Ученик другог до осмог разреда који неоправдано изостаје са наставе у току школске године, а на основу редовног праћења и обавештавања родитеља, оцењује се појединачном оценом из владања, која повлачи изрицање васпитне и васпитно-дисциплинске мере.

Ученику који неоправдано изостане са наставе:

1. 5 часова, појачава се васпитни рад и изриче опомена;
2. 8 часова, даје се оцена врло добро (4) и изриче укор одељењског старешине;
3. највише 15 часова даје се оцена добро (3) и изриче укор одељењског већа;
4. највише 25 часова даје се оцена задовољавајуће (2);
5. 26 и више часова даје се оцена незадовољавајуће (1).

Након што се ученик, по основу изостајања са највише 25 часова, оцени оценом задовољавајуће (2) изричу се поступно васпитно-дисциплинске мере:

1. укор директора уколико ученик изостане са више од 25 часова, од чега више од 15 часова након писменог обавештавања родитеља, односно другог законског заступника од стране школе;
2. укор наставничког већа уколико ученик након изрицања мере укора директора због неоправданог изостајања и оцењивања оценом незадовољавајуће (1), по основу изостајања са 26 и више часова, настави да неоправдано изостаје са наставе.

Оцене дате на основу неоправданог изостајања са наставе сматрају се појединачним оценама и саставни су део закључне оцене из владања.

Школа је у обавези да евидентиране изостанке утврди као оправдане или неоправдане одмах, а најкасније у року од осам радних дана од дана повратка ученика на наставу.

**Члан 36.**

Ученик другог до осмог разреда коме је у току школске године изречена васпитна, односно васпитно-дисциплинска мера оцењује се из владања:

1. врло добро (4) – за укор одељењског старешине;
2. добро (3) – за укор одељењског већа;
3. задовољавајуће (2) - за укор директора;
4. незадовољавајуће (1) - за укор наставничког већа и премештај ученика петог до осмог разреда у другу основну школу.

Оцене дате на основу изречене васпитне, односно васпитно-дисциплинске мере сматрају се појединачним оценама и саставни су део закључне оцене из владања.

Ученик који је оцењен на основу непоравданог изостајања, не оцењује се на основу изречене васпитне, односно васпитно-дисциплинске мере уколико је разлог за изрицање мере неоправдано изостајање ученика.

**Обавештавање родитеља о напредовању и владању ученика**

**Члан 37.**

Одељењски старешина је обавезан да благовремено, а најмање четири пута у току школске године, на примерен начин обавештава родитеље о постигнућима ученика, напредовању, мотивацији за учење и напредовање, владању и другим питањима од значаја за образовање и васпитање.

Обавезан део обавештења родитељу, у делу владања, је обавештење о редовности похађања наставе, као и изречене васпитне и васпитно-дисциплинске мере.

Родитељ може од школе да тражи стручну помоћ у решавању образовних-васпитних проблема детета, ако их уочи.

Ако родитељ не долази на родитељске и индивидуалне састанке, одељењски старешина је дужан да га благовремено, званично, у писменој форми обавести о успеху и оценама, евентуалним тешкоћама и изостанцима ученика и последицама изостајања ученика и позове га на индивидуални разговор.

Ако се родитељ у року од 15 дана од дана добијања позива не одазове на позив из става 4. овог члана, школа ће о томе обавестити надлежни центар за социјални рад и затражити његово поступање.

**Материјална одговорност ученика**

**Члан 38.**

Ученик, његов родитељ или старатељ одговара за материјалну штету коју ученик нанесе Школи намерно или крајњом непажњом, у складу са законом.

Пошто сазна за нанету штету, одељењски старешина ће од ученика који је штету начинио затражити да исту надокнади. Уколико се ради о мањој штети, неће се водити никакав поступак у смислу утврђивања штете, пошто ученик исту надокнади.

Ако шету проузрокује више ученика, сваки ученик је одговоран за део штете коју је учинио.

Ако се за сваког ученика не може утврдити део штете коју је учинио, сматра се да су сви ученици једнако одговорни и штету надокнађују у једнаким деловима.

Ако се не може утврдити који је ученик из одељења учинио штету, исту ће бити дужни да надокнаде сви ученици тог одељења.

Ако се ради о штети знатног обима, одељењски старешина ученика који је причинио штету, дужан је да обавести директора Школе.

Директор покреће поступак за утврђивање материјалне одговорности ученика , а води га комисија коју формира директор. Одељењски старешина је члан комисије.

Директор, на основу предлога комисије, доноси решење о материјалној одговорности ученика, висини штете и року за накнаду штете.

Директор може донети одлуку о ослобођењу ученика, његовог родитеља, односно старатеља материјалне одговорности за штету, због тешке материјалне ситуације.

На решење директора о материјалној одговорности ученик, његов родитељ или старатељ може изјавити жалбу Школском одбору, у року од 15 дана од дана пријема решења.

Школски одбор доноси одлуку у року од 15 дана од дана пријема жалбе.

**Завршне одредбе**

**Члан 39.**

Овај Правилник ступа на снагу осмог дана од дана објављивања на огласној табли Школе.

**Члан 40.**

Даном ступања на снагу  овог Правилника престаје да важи Правилник о дисциплинској и материјалној одговорности ученика заведен под бројем 372 од 18.04.2023. године.

Председник Школског одбора

Драгана Савић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник о васпитно-дисциплинској и материјалној одговорности ученика ОШ „Трајко Стаменковић” у Лесковцу је објављен на огласној табли дана 29.04.2024. године.